Αγαπητέ Αη Βασίλη, θέλω τη Barbie γιατρό που είδα στη διαφήμιση». Διερεύνηση της επίδρασης των παιδικών τηλεοπτικών διαφημίσεων στις επιλογές παιχνιδιών των παιδιών»
Creators: name: Χαραλαμπίδου, Ιωάννα Μαρία
Publisher: name: Aristotle University of Thessaloniki
Year: 2024
Subjects: Έμφυλα στερεότυπα
Παιχνίδι-αντικείμενο
Διαφήμιση
Gender stereotypes
Toy
Advertising

description: Ένα σημαίνουσας σημασίας ζήτημα που αποτελεί προϊόν και στοιχείο πολλών κοινωνιών και πολιτισμών σήμερα αποτελούν τα έμφυλα στερεότυπα, τα οποία είθισται να καλλιεργούνται και να μεταβιβάζονται στα άτομα της εκάστοτε κοινωνίας, από πολύ μικρή ηλικία. Ένα σημαντικό μέσο μεταλαμπάδευσής τους, ειδικά τα πρώτα χρόνια ζωής των παιδιών, αποτελεί το παιχνίδι, που συνιστά αναπόσπαστο κομμάτι της καθημερινότητάς τους, τόσο ως δραστηριότητα, όσο και ως αντικείμενο. Η παρούσα διπλωματική εργασία καταπιάνεται μόνο με το δεύτερο. Πολλοί είναι οι παράγοντες που επηρεάζουν την επιλογή παιχνιδιού από τα παιδιά, ο σημαντικότερος εκ των οποίων είναι η παιδική τηλεοπτική διαφήμιση, μέχρι και σήμερα, όπως έχει φανεί σε πλήθος μελετών. Οι διαφημιστές παιδικών διαφημίσεων, για την εκπλήρωση του σκοπού τους, δηλαδή την πώληση όσο το δυνατόν περισσότερων προϊόντων και τη μεγιστοποίηση των κερδών, τις διαμορφώνουν με τρόπο τέτοιο, που να προκαλεί την ταύτιση των θεατών με το προβαλλόμενο προϊόν. Επομένως, δεν προκαλεί εντύπωση ότι είναι κατασκευασμένες έτσι, ώστε να ανταποκρίνονται στα ενδιαφέροντα και τις συνήθειες των παιδιών. Γι’ αυτό και τα έμφυλα στερεότυπα είναι διάχυτα σε αυτές, μέσω διάφορων δεικτών, ώστε τα παιδιά να αισθάνονται πιο οικεία. Σκοπός, λοιπόν, της παρούσας διπλωματικής εργασίας είναι να διερευνηθεί αφενός αν οι σύγχρονες παιδικές τηλεοπτικές διαφημίσεις φέρουν ακόμα έμφυλα στερεότυπα και αφετέρου αν αυτές και η συχνότητα προβολής τους εμφανίζουν σχέση με την επιλογή παιχνιδιών των παιδιών. Τέλος, διερευνάται ποια ηλικιακή ομάδα είναι πιο επιρρεπής σε αυτές. Η συγκεκριμένη θεματική περιοχή αξίζει ερευνητικής μελέτης, καθώς πρόκειται για ένα πεδίο που στην ελληνική βιβλιογραφία δεν έχει μελετηθεί επαρκώς. Υπάρχει πολύ μικρός αριθμός ερευνών που να μελετά και τα δύο αυτά επίπεδα της έρευνας συνδυαστικά. Μέσω της ποιοτικής ανάλυσης περιεχομένου 52 διαφημίσεων και της ποσοτικής ανάλυσης δομημένων ερωτηματολογίων (ως υποκατάστατων των αυθεντικών γραμμάτων στον Άγιο Βασίλη), που απαντήθηκαν από 224 παιδιά, ηλικίας 4 έως 9 ετών, είτε αυτόνομα (παιδιά σχολικής ηλικίας) είτε με τη βοήθεια των εκπαιδευτικών τους (παιδιά προσχολικής ηλικίας), προέκυψαν τα αποτελέσματα και τα συμπεράσματα της έρευνας. Πιο συγκεκριμένα, αναδείχθηκε πως στην πλειοψηφία τους οι διαφημίσεις εξακολουθούν να προβάλλουν παραδοσιακά έμφυλα στερεότυπα. Το γεγονός αυτό χρήζει προσοχής, καθώς φάνηκε από τις απαντήσεις των παιδιών, ιδίως αυτών της προσχολικής ηλικίας, πως ακόμα επιλέγουν παιχνίδια, έμφυλα προσανατολισμένα, αφού οι επιλογές τους είναι βασισμένες, σε μεγάλο βαθμό, στις τηλεοπτικές διαφημίσεις.
description: A significant issue that is a product and element of many societies and cultures today is gender stereotypes, which are usually cultivated and transmitted to the individuals, who belong to a society, from a very young age. An important means of transmitting them, especially in the early years of children's lives, is through play, which is an integral part of their everyday life, both as an activity and as an object. This thesis deals only with the latter. There are many factors that influence children's choice of toys, the most important of which is children's television advertising, up to the present day, as it has been shown in numerous studies. Advertisers of children's advertisements, in order to fulfill their purpose, namely to sell as many products as possible and to maximize profits, formulate them in such a way as to cause viewers to identify themselves with the product being shown. It is therefore not surprising that the advertisments are made to correspond to children’s interests and habits. This is why gender stereotypes are pervasive in them, through various indicators, so that children feel more familiar with them. Therefore, the aim of this thesis is to investigate, on the one hand, whether contemporary children's television advertisements still carry gender stereotypes and, on the other hand, whether they and their frequency of projections are related to children's choice of toys. Finally, it is investigated which age group is most prone to them. This topic area is worth researching as it is a field that has not been adequately studied in the Greek literature. There are very few studies that study both of these levels of research combined. Through the qualitative content analysis of 52 advertisements and the quantitative analysis of structured questionnaires (as substitutes for the original letters to Santa Claus), answered by 224 children, aged 4 to 9 years old, either independently (school-age children) or with the help of their teachers (preschool children), the results and conclusions of the research were obtained. In particular, it was found that the majority of the advertisements still promotes traditional gender stereotypes. This fact deserves attention, as it was found from the responses of the children, especially those of pre-school age, that they still choose gender-oriented toys, since their choices are largely based on television advertisements.